เรื่องร้องเรียน (ถนน,ความปลอดภัย) วันที่ 2022-08-13 03:51:44 — แขวงห้วยขวาง เขตห้วยขวาง กรุงเทพมหานคร
รบกวนเปิดเรื่อง 2022-AHVQP6 เรื่องฉีดยาฆ่าแมลง ธนาคารอาคารสงเคราะห์ สำนักงานใหญ่ ถนนรัชดา เขตห้วยขวาง อีกครั้ง ขอให้ตอบคำตอบที่ปกป้องประโยชน์ของประชาชนที่อาศัยอยู่รอบตึกดังนี้

1. ที่ตึกบอกว่ากำหนดวันเวลากำจัดยุง 1 ครั้งต่อเดือนคือเมื่อไร มีกำหนดตายตัวหรือตามใจ ถ้ารบกวนบริเวณใกล้เคียงควรต้องมีการตกลงร่วมกันหรือไม่

2. เดือนละครั้งเป็นการทำตามมาตรฐานอะไร เป็นการฉีดที่ถี่เกินความจำเป็นหรือไม่ ตึกใหญ่อื่น ๆ กลางเมืองเค้ามีฉีดแบบนี้หรือไม่

3. ทำไมไม่ทำในเวลาทำงานปกติทำไมต้องทำเสาร์อาทิตย์รบกวนวันหยุดของคนอื่น ถ้าอันตรายต่อคนทำงานในตึกก็อันตรายต่อคนข้างเคียงเหมือนกัน

4. การแจ้งเตือนชุมชนเป็นสิ่งที่ต้องทำเสมอ ไม่ใช่ว่าให้แจ้งชื่อและเบอร์ติดต่อเป็นรายบุคคลไป รวมทั้งอาจจะต้องมีข้อตกลงตามที่บอกข้างต้น ไม่ใช่แค่แจ้งเพื่อทราบด้วย